# Doctor Brants Narrenschiff/Von Tischzucht

| « Verleumdung des Guten | Sebastian Brant Doctor Brants Narrenschiff | Von Fassnachtsnarren » |
| fertigFertig! Dieser Text wurde zweimal anhand der Quelle Korrektur gelesen. Die Schreibweise folgt dem Originaltext. |||
| Für eine seitenweise Ansicht und den Vergleich mit den zugrundegelegten Scans, klicke bitte auf die entsprechende Seitenzahl (in eckigen Klammern). |||
[153r]
Ob disch begat man grobheyt vil Die mann heiß narrheyt vnder wil Von den zu$^o$ letzst ich sagen will
So ich all narrheyt gantz durch su$^o$ch Setz ich billich zu$^o$ end diß bu$^o$ch Ettlich die man für narren acht Der ich doch vor nit hab gedacht
[153v]
Dann ob sie schon eyn mißbruch hant
Do mit die hoffzucht würt geschant Ouch grob vnd vngezogen sint Sint sie doch nit so ga$^e$ntzlich blindt Das erberkeyt von jn werd geletzt
Als die du$^o$nt / die ich vor hab gesetzt /
Oder sie gotts dar vmb vergessen Sunder mit drincken vnd mit essen Sint sie vast grob / vnd vnerfaren Das man sie heißt vnhoflich narren
Als die nit weschen du$^o$nt jr hend
Wann sie zu$^o$ disch sich setzen wend / Oder die sich zu$^o$ disch du$^o$nt setzen Vnd andere an dem sytzen letzen Die vor jn soltten syn gesessen
Vernunfft / hofzu$^o$cht also vergessen
Das man zu$^o$ jn mu$^o$ß sprechen / ho / Woluff gu$^o$t fründ / sitz abhar do Loß den dar sytzen an din statt / Oder der vor nit gbettet hat /
Den segen über wyn vnd brott
Ee dann das er zu$^o$m disch hyn got / Der ouch zu$^o$m erst gryfft jn die schüssel Vnd stoßt das essen jn den drüssel Vor erbern lüten / frowen / herren
Die er doch solt vernünfftlich eren
Das sie zu$^o$m ersten griffen an Vnd nit wer zu$^o$ vorderst dran / Dem ouch so nott zu$^o$ essen sy Das er bloßt jn das mu$^o$ß vnd bry
[154r]
Vnd du$^o$t syn backen zerblosen
Als wolt er eym eyn schür an stossen Mancher betreifft dislach vnd kleidt Ouch jn die blatt er wider leit Was jm so gro$^e$plich ist entfallen
Das vnlust bringt den gesten allen
Ouch ettlich die sint also ful Wann sie den lo$^e$ffel zu$^o$ dem mul Du$^o$nt / hencken sie den offnen trüssel / Vber die blatten mu$^o$ß vnd schüssel
Was jnn entfallet dann dar nyder
Das selb kumbt jn die schissel wider Ettlich die sint also naßwiß Die vor hyn schmeckten an die spiß Vnd machent mit jn ander lüt
Vnlustig / vnd schandbar zu$^o$ zyt
Ettlich die küwen jn dem mundt Vnd werffen das von jn zu$^o$ stund Vff dischlach / schüssel oder erd Das mancher dar ab nymbt bo$^e$ß werd
Wer von eym mundtfol gessen hat
Vnd leyt den wider jn die blatt Oder sich leyt vff den disch Vnd lu$^o$gt wo syg gu$^o$t fleisch vnd fisch Ob das schon vor eym andern lytt
Grifft er / vnd nymbt das doch zu$^o$ zyt
Vnd loßt das vor jm bliben eyn Das es keym andern werd gemeyn Den selben man eyn schlyndrapp nennt Der über disch alleyn sich kennt
[154v]
Vnd dar vff legt arbeyt vnd flyß
Das er alleyn esß alle spyß Vnd er alleyn mo$^e$g füllen sich Vnd andern nit go$^e$ndt ouch des glich Die selben heiß ich rumm den hag
La$^e$rß ka$^e$rly / schmirwanst / füll den mag
Das ist eyn bo$^e$ser masß genoß Vnd würt geheissen wol eyn frosß Der sich nit solcher vnzücht mosß So jm gu$^o$t essen / bescho$^e$rt das heyl
Das er es mit eym andern teyl /
Ouch der syn backen fült also Als ob sie stackten jm vol stro / Vnd mit dem essen vmb sich gaff In alle winckel wie eyn aff
Vnd sicht eym yeden zu$^o$ mit bger
Ob der villicht me esß / dann er Vnd ee diser eyn mundt voll zuckt Hat er vier oder fünff verschluckt / Vnd das jm nit villicht gebra$^e$st
Dreit er vff teller hyn zu$^o$ na$^e$st
Das er sich villicht nit versumm Lu$^o$gt er / wie er die blatten rumm Ee er die spiß du$^o$t abhyn schlucken Du$^o$t er eyn stych jnn becher gucken
Vnd macht eyn suppen mit dem wyn
Dar mit schwenckt er die backen syn / Vnd ist jm offt dar zu$^o$ also nott Das es jm halb zu$^o$r naß vß got Oder sprytzt es eym andern licht
Inns drinckgschyrr oder angesiecht /
[155r]
Nün duben züg / vnd eyn bapphart Das ist mit drincken yetz die art Syn schmutzigen mundt wüscht keyner jm Do mit das veißt jm becher schwym /
Schmatzen am drincken lob ich nit
Man to$^e$ubt ander lüt dar mit Wann man so sürfflet durch die zen Solch drincken gibt eyn bo$^e$ß geto$^e$n Mancher drinckt mit solchem geschrey
Als ob eyn ku$^o$ kem von dem hew
Eyn ere was ettwan drincken noch Jetz ist den wynschlüch also goch Do mit sie drincken mo$^e$gen vor Das drinckgschyrr heben sie entbor
Vnd bringent eym eyn früntlich drunck
Do mit der becher macht glunck glunck / Vnd meynen do mit andere eren Das sie den becher vor vmb keren / Ich darff der selben hoffzucht nit /
Das man mir vor das glaß vmb schüt
Oder man mich zu$^o$ drincken bitt Ich drinck mir selbs / keym andern zu$^o$ / Wer sich gern fült / der ist eyn ku$^o$ Der ouch schwa$^e$tzt über disch alleyn
Vnd nit loßt reden / syn gemeyn
Sunder mu$^o$ß ho$^e$ren yederman Im zu$^o$ / das er vil schwa$^e$tzen kan / Keyn andern er vß reden loßt Eyn yeden er mit worten stoßt
Vnd hynder redet alle frist
Manchen / der nit zu$^o$ gegen ist
[155v]
Ouch der sich kratzet jn dem grind Vnd lu$^o$g ob er keyn wiltpret fynd Mit sechs fu$^e$ß / vnd eym vlmer schilt
Das er dann vff dem ta$^e$ller knylt
Vnd jn die blatt die fynger tu$^e$g Do mit er mach eyn na$^e$glyß bru$^e$g Ob er jm selb syn nasen wisch Vnd stricht die fynger an die disch /
Die ouch so ho$^e$flich synt erzogen
Die vff jr arm vnd elenbogen Sich la$^e$nen vnd den disch bewegen Dar vff mit allen vieren legen Als die brut dett von Geyspitzheyn
Die vff den teller legt jr beyn
Do sie sich buckt nach dem sturtz Entfu$^o$r jr ob dem disch eyn furtz Vnd ließ eyn ro$^e$ubtzen jr entwischen Wo man nit kumen wer dar zwischen
Mit küblen / vnd sie vff hett gthan
Das mul / keyn zan hett sie behan / Ettlich die du$^o$nt also hofieren Das sie das brot vast wol beschmieren / Mit schmutzgen henden / pfeffer bry
Do mit es wol gesalbet sy
Es ist eyn vorteyl vff fürlegen Das aller best du$^o$t man an regen Vnd was nit wol gefellet mir Das leg ich gern eym andern für
Dar durch würt dann eyn weg gemacht
Do mit ich nach dem besten tracht
[156r]
Eym andern würt was ich nit will Das best würt mir / des schwig ich still Mancher hat mit mir offt hofiert
Ich wolt er hets nye angeru$^e$rt
Do mit / so wer mir bliben das Das vor mir lag / vnd mir schmeckt baß / Mancher den schlenttrianum tribt Die blat er vff dem disch vmb schibt
Do mit das best für jn kum dar
Ich hab des vil genomen war Das mancher treib so$^e$lch ofentür Die zu$^o$ sym anschlag jm gab stür Do mit jm wart gefült syn buch
Des hat der disch manch seltzen gbruch
Wann ich die all erzelen solt Eyn gantz legend ich schriben wolt Wie man dett jn den becher pfiffen Mit fynger jn das saltzfasß griffen
Das mancher acht es sy vast grob
Worlich / das selb ich vil mer lob Dann das man saltz nem mit dem messer Eyn gweschne hant ist vil besser Vnd süferer / dann eyn messer licht
Das man erst vß der scheyden zücht
Vnd man nit weißt zu$^o$ manchen stunden Ob man eyn ka$^e$tz mit hab geschunden / Des glich für vnuernunfft man halt Wann man die eyger schlecht vnd spalt
Vnd ander des glich gouckelspyl
Dar von ich yetz nit schriben wyl
[156v]
Dann es syn sol eyn hoflicheyt Ich schrib alleyn hie / von grobheyt Vnd nit subtil ho$^e$flich sachen
Ich wolt sunst wol eyn bibel machen
Solt ich all misß bruch hie beschriben Die man du$^o$t ob dem essen triben Des glichen so acht ich ouch nit Wann ettwas jn dem drinckgschir lyt
Ob man das mit dem mund abbloß
Oder dar jn das messer stoß Oder eyn schnytten von dem brott Wie wol das selb hoflicher stott So halt ich das doch also nu$^o$n
Das man eyn yedes wol mo$^e$g thu$^o$n
Wo man es aber hat so vergu$^o$t Das mans als vß dem drinckgschyrr du$^o$t Vnd man eyn frisches dar jn nymbt Als sich by eren des wol zymbt
Das mag man scheltten nit mit glympff
Für arm lüt / ist nit so$^e$lcher schympff Eyn arm man sich benu$^e$gen lott Was jm gott gibt / vnd jn berott Der darff nit aller hoffzucht pflegen
Zu$^o$m letsten sprech man doch den segen
So man genomen hat das maß So sag man deo gratias Wer sich jn disem über siecht Den acht ich für keyn wisen nicht
Sunder ich billich sprechen mag
Das er die narren kapp ouch trag
[157r]
Dann es syn sol eyn hoflicheyt Ich schrib alleyn hie / von grobheyt Vnd nit subtil ho$^e$flich sachen
Ich wolt sunst wol eyn bibel machen
Solt ich all misß bruch hie beschriben Die man du$^o$t ob dem essen triben Des glichen so acht ich ouch nit Wann ettwas jn dem drinckgschir lyt
Ob man das mit dem mund abbloß
Oder dar jn das messer stoß Oder eyn schnytten von dem brott Wie wol das selb hoflicher stott So halt ich das doch also nu$^o$n
Das man eyn yedes wol mo$^e$g thu$^o$n
Wo man es aber hat so vergu$^o$t Das mans als vß dem drinckgschyrr du$^o$t Vnd man eyn frisches dar jn nymbt Als sich by eren des wol zymbt
Das mag man scheltten nit mit glympff
Für arm lüt / ist nit so$^e$lcher schympff Eyn arm man sich benu$^e$gen lott Was jm gott gibt / vnd jn berott Der darff nit aller hoffzucht pflegen
Zu$^o$m letsten sprech man doch den segen
So man genomen hat das maß So sag man deo gratias Wer sich jn disem über siecht Den acht ich für keyn wisen nicht
Sunder ich billich sprechen mag
Das er die narren kapp ouch trag